Държавен вестник, бр. 23, 2016 г., стр. 149

БРОЙ  23	
Д Ъ Р Ж А В Е Н  В Е С Т Н И К 	
СТР.  149  
писмено от лице, което монтира асансьори, 
или от производител да действа от негово име 
във връзка с определени задачи.
9. „Вносител“ е всяко физическо или 
юридическо лице, установено в Европейския 
съюз, което пуска на пазара на Европейския 
съюз предпазно устройство за асансьори от 
трета държава.
10. „Дистрибутор“ е всяко физическо или 
юридическо лице във веригата на доставка, 
различно от производителя или вносителя, 
което предоставя предпазно устройство за 
асансьори на пазара.
11. „Икономически оператори“ са лицето, 
което монтира асансьора, производителят, 
упълномощеният представител, вносителят 
и дистрибуторът.
12. „Техническа спецификация“ е документ, 
определящ техническите изисквания, които 
трябва да са изпълнени за определен асансьор 
или предпазно устройство за асансьори.
13. „Оценяване на съответствието“ е процес, 
който доказва дали са изпълнени съществените 
изисквания по чл. 7, свързани с асансьор или 
предпазно устройство за асансьори.
14. „Орган за оценяване на съответствието“ 
е орган, осъществяващ дейности по оценяване 
на съответствието, включително калибриране, 
изпитване, сертификация и контрол.
15. „Изтегляне“ е всяка мярка, целяща 
предотвратяване на предоставянето на пазара 
на предпазно устройство за асансьори, което 
е във веригата на доставка.
16. „Изземване“ е:
а) по отношение на асансьор – всяка мярка, 
целяща да постигне демонтиране и безопасно 
отстраняване на асансьор;
б) по отношение на предпазно устройство 
за асансьори – всяка мярка, целяща да по-
стигне връщане на предпазно устройство за 
асансьори, което вече е било предоставено 
на лицето, което монтира асансьор, или на 
крайния ползвател.
17. „Маркировка „CE“ е маркировка, чрез 
която лицето, което монтира асансьора, или 
производителят указва, че асансьорът или 
предпазното устройство за асансьори е в 
съответствие с приложимите изисквания, 
установени в законодателството на Европей-
ския съюз за хармонизация, предвиждащо 
нейното нанасяне.
18. „Законодателство на Европейския съюз 
за хармонизация“ е законодателството на Ев-
ропейския съюз, което хармонизира условията 
за предлагане на продукти на пазара.
(2) За целите на наредбата се прилага 
определението за „хармонизиран стандарт“, 
посочено в чл. 2, т. 1, буква „в“ от Регламент 
(ЕС) № 1025/2012 на Европейския парламент 
и на Съвета от 25 октомври 2012 г. относно 
европейската стандартизация, за изменение 
на директиви 89/686/ЕИО и 93/15/ЕИО на 
Съвета и на директиви 94/9/ЕО, 94/25/ЕО, 
95/16/ЕО, 97/23/ЕО, 98/34/ЕО, 2004/22/ЕО, 
2007/23/ЕО, 2009/23/ЕО и 2009/105/ЕО на 
Европейския парламент и на Съвета и за 
отмяна на Решение 87/95/ЕИО на Съвета и 
на Решение № 1673/2006/ЕО на Европейския 
парламент и на Съвета (ОВ, L 316/12 от 14 но-
ември 2012 г.).
§ 2. Наредбата въвежда съответните разпо-
редби на Директива 2014/33/ЕС на Европей-
ския парламент и на Съвета от 26 февруари 
2014 г. за хармонизиране на законодателствата 
на държавите членки по отношение на асан-
сьори и предпазни устройства за асансьори 
(ОВ, L 96/251 от 29 март 2014 г.).
ПРЕХОДНИ И ЗАКЛЮЧИТЕЛНИ  
РАЗПОРЕДБИ
§ 3. Наредбата се приема на основание чл. 7, 
ал. 1 от Закона за техническите изисквания 
към продуктите.
§ 4. Наредбата влиза в сила от 20 април 
2016 г. с изключение на глава четвърта, § 6 и 
7, които влизат в сила от деня на обнародване 
на наредбата в „Държавен вестник“.
§ 5. (1) Асансьорите, които са пуснати на 
пазара преди 20 април 2016 г., могат да се 
пускат в действие, при условие че отговарят на 
изискванията на Наредбата за съществените 
изисквания и оценяване съответствието на 
асансьорите и техните предпазни устройства, 
приета с Постановление № 242 на Минис-
терския съвет от 2001 г. (обн., ДВ, бр. 94 от 
2001 г.; изм. и доп., бр. 87 и 115 от 2002 г., 
бр. 100 от 2003 г., бр. 24 и 40 от 2006 г., бр. 37 
от 2007 г., бр. 61 от 2008 г. и бр. 50 от 2014 г.).
(2) Предпазните устройства за асансьори, 
които са пуснати на пазара преди 20 април 
2016 г., могат да се предоставят на пазара, 
при условие че отговарят на изискванията на 
наредбата по ал. 1 или на законодателството 
на държавите – членки на Европейския съюз, 
или на държави – страни по Споразумението 
за Европейското икономическо пространство, 
което въвежда Директива 95/16/ЕО на Евро-
пейския парламент и на Съвета от 29 юни 
1995 г. за сближаване законодателствата на 
държавите членки относно асансьорите (ОВ, 
L 213/1 от 7 септември 1995 г.).
(3) Сертификатите и одобренията на систе-
ми по качеството, издадени от нотифицираните 
органи в съответствие с наредбата по ал. 1 
или законодателството по ал. 2, са валидни 
за целите на наредбата.
§ 6. (1) Лицата, които към датата на обна-
родване на наредбата притежават разрешение 
за извършване на оценяване на съответствие-
то, издадено съгласно наредбата по § 5, ал. 1, 
представят в Държавната агенция за метро-
логичен и технически надзор всички промени